open-index/open-wikipedia-markdown huggingface dataset:
יחסי ארצות הברית – סמואה

**יחסי ארצות הברית–סמואה** הם היחסים הדיפלומטיים הרשמיים שבין **[[ארצות הברית|ארצות הברית של אמריקה]]** לבין **[[סמואה|מדינת סמואה העצמאית]]**.

## היסטוריה
על פי מחלקת החוץ האמריקאית היחסים בין שתי המדינות הם "לבביים וחמים". מאז שנת 1967 ארצות הברית תומכת בסמואה כלכלית וחברתית באמצעות מתנדבים מטעם צבא ארצות הברית המגיעים לסמואה ומגישים עזרה בתחומי החינוך והביטחון. כיום פועלים בסמואה 30 מתנדבים אמריקאים בלבד, אך בתקופות מתוחות מבחינה פוליטית וקשות מבחינה הומניטרית יכול מספר המתנדבים להגיע ל-1,700. בתחום החינוך השפיעה ארצות הברית על לימוד השפות בבתי הספר, והביאה להוספת לימוד השפה האנגלית לתוכנית הלימודים במדינה כשפה שנייה. ארצות הברית כמעט ואינה מגישה עזרה לסמואה מלבד בתחומים אלה.

שגרירות ארצות הברית בסמואה היא שגרירות מהסוג הקטן ביותר שקיים בעולם – שגרירות אותה מאייש פקיד אחד בלבד לשירותים קונסולריים. קיימות שגרירויות "אדם אחד" של ארצות הברית גם במקומות נידחים נוספים. השגריר האמריקאי הנוכחי לניו זילנד ולסמואה (תושב ולינגטון) הוא דייוויד הואבנר.

בשנת 2012 ארצות הברית וסמואה חתמו על הסכם בנוגע לכל האזור הימי הקרוב לסמואה.

## ראו גם
* יחסי ארצות הברית–טובאלו
* יחסי ארצות הברית–נאורו
* יחסי ארצות הברית–טונגה

## קישורים חיצוניים

* היסטוריה של היחסים

## הערות שוליים

קטגוריה:ערכים ללא קטגוריות פיזיות - יחסי חוץ
עונת 1985/1986 בגביע אירופה למחזיקות גביע בכדורסל

**עונת 1985/1986 ב[[גביע ספורטה|גביע אירופה למחזיקות גביע בכדורסל]]** הייתה העונה ה-20 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-1 באוקטובר 1985 והתחרות הסתיימה ב-18 במרץ 1986. בתחרות השתתפו 22 קבוצות. 21 קבוצות שזכו בגביע הבייתי בעונה הקודמת וברצלונה (מחזיקת הגביע). 

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה ברצלונה (מחזיקת הגביע) וצסק"א מוסקבה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

במשחק הגמר של התחרות גברה ברצלונה על סקאבוליני פזארו בתוצאה 86:101, וזכתה בגביע בפעם השנייה בתולדות המועדון ובפעם השנייה ברציפות.

## מהלך התחרות
### שלב הבתים
בית א' 

בית ב'

### שלבי הגמר

### משחק הגמר

## ישראל בתחרות
מכבי חיפה הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא ניצחה את אנא"ד הקפריסאית 58:125, 55:94. בשלב השני היא נפגשה עם יוגופלסטיקה והפסידה 78:114, 86:87.

## קישורים חיצוניים
* פירוט התוצאות באתר לינגואספורט
* פירוט התוצאות באתר טודור
* נתונים מאתר פיב"א אירופה

קטגוריה:תחרויות כדורסל ב-1986
קטגוריה:תחרויות כדורסל ב-1985
קטגוריה:עונות בגביע ספורטה
סבסטיאן ארמסטו

**סבסטיאן פליפה חבייר פרננדז-גרסיה ארמסטו** (באנגלית: **Sebastian Felipe Xavier Fernández-Garcia Armesto**; נולד ב-3 ביוני 1982) הוא שחקן קולנוע, טלוויזיה ותיאטרון בריטי.

## ביוגרפיה
ארמסטו הוא בנו של ההיסטוריון הבריטי פליפה פרננדס-ארמסטו . הוא התחנך באיטון קולג'.

### קריירה
;קולנוע וטלוויזיה
ארמסטו גילם את דמותו של קרל החמישי, קיסר האימפריה הרומית הקדושה בסדרת הדרמה ההיסטורית "שושלת טיודור". ב-2008 כיכב בסדרה של ITV "הארמון" בתפקיד הנסיך ג'ורג', אחיו חסר הדאגות של המלך. עוד ב-2008 הופיע בתפקיד אדמונד ספרקלר במיני-סדרה "דוריט הקטנה" עיבוד לרומן באותו שם מאת צ'ארלס דיקנס. ב-2011 שיחק ארמסטו בסרט "שודדי הקאריביים: זרמים זרים" בתפקיד פרננדו השישי, מלך ספרד. בסרט הקולנוע "אנונימוס" של רולנד אמריך.

;תיאטרון
ארמסטו שיחק בהפקות תיאטרון בבריטניה בין השאר בשלושה מחזות בתיאטרון הלאומי ומחזה בתיאטרון רויאל קורט. הוא כותב ומביים הצגות תיאטרון עם להקת Simple 8. הוא ביים ועיבד את "ילדי גן העדן" וזכה לשבחים. עוד היה שותף ולכתיבה וביים מחזה המבוסס על סדרת התחריטים "The Four Stages of Cruelty" של ויליאם הוגארת, וגרסאות חדשות של "הקבינט של ד"ר קליגרי" ושל "מובי דיק".

## פילמוגרפיה

## קישורים חיצוניים

* סבסטיאן ארמסטו באתר Curtis Brown Talent Agency

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:בוגרי איטון קולג'
קטגוריה:אנגלים ממוצא ספרדי
קטגוריה:בריטים שנולדו ב-1982
עמנואל ז'ופרה

[250px|ממוזער|עמנואל ז'ופרה מגיש את [כתב האמנה|כתב האמנתו לנשיא ראובן ריבלין, 23 באוקטובר 2017]]
**עמנואל ז'ופרה** (**Emanuele Giaufret**) הוא דיפלומט איטלקי אשר שימש כראש משלחת האיחוד האירופי בישראל בין השנים 2017 ו-2021.

ז'ופרה הוא בעל תואר דוקטור בהיסטוריה של יחסים בין-לאומיים מאוניברסיטת פירנצה. הוא מילא מספר תפקידים בשירות החוץ של האיחוד האירופי: היה ראש מדור פוליטיקה ומסחר בשגרירות האיחוד בישראל ויועץ הממונה על זכויות האדם ועניינים חברתיים בנציגות האיחוד האירופי במטה האו"ם בניו יורק. קודם למינויו בשגריר בישראל במאי 2017 כיהן כראש אגף דמוקרטיה ופיקוח על בחירות בשירות החוץ של האיחוד.

ז'ופרה נכנס לתפקידו בישראל בספטמבר 2017, והחליף את השגריר לארס פאבורג-אנדרסן. בשנת 2021 הוא סיים את תפקידו והוחלף בשגריר דימיטר צאנצ'ב.

## קישורים חיצוניים

* רפאל אהרן, סטיוארט ויינר, European Union names new ambassador to Israel, באתר The Times of Israel, 17 במאי 2017
* 
* 
* 

קטגוריה:שגרירי האיחוד האירופי בישראל
קטגוריה:דיפלומטים איטלקים
ברקהוף יונקהר

**ברקהוף יונקהר** (בהולנדית: **Berkhof Jonckheer**) הוא דגם אוטובוס עירוני, אשר יוצר על ידי יצרנית האוטובוסים ההולנדית **VDL Berkhof**  בין השנים 1998–2003.

"ברקהוף יונקהר" יוצר גם בגרסה של אוטובוס ארוך.

## ברקהוף יונקהר
דגמי ה"ברקהוף יונקהר" תוכננו גם עבור נוסעים נכים. הדגמים נבנו עם רצפה נמוכה ועם שלוש דלתות כניסה

דגמי "ברקהוף יונקהר" נבנו על פי השלדות של חברת דאף וחברת וולוו.

## סדרות
* "ברקהוף יונקהר" - "101-155", "156-230", "231-252", 253-267" (יוצרו בין השנים 1998-2003), תוכנן ל-67 נוסעים, 30/29 מושבים.
* "ברקוף ג'ונקאר" - "556-585", "445-469" (יוצרו בין השנים 2002-2001), תוכנן ל-87 נוסעים, 47 מושבים.
* "ברקהוף יונקהר" - "1700-1732" (יוצר בין השנים 2003-2001), תוכנן ל-67 נוסעים, 29 מושבים.
* "ברקהוף יונקהר" - "9901-9910" (יוצר בשנת 1998), תוכנן ל-51 נוסעים, 33 מושבים.

## דגמים
* 12,000 מ"מ - על פי שלדה (DAF SB250) 
* 18,000 מ"מ - על פי שלדה (Volvo B7LA)

## תמונות

קובץ:GVB 197.JPG | ברקהוף יונקהר
קובץ:GVB173.JPG | ברקהוף יונקהר
קובץ:GVB 577.JPG  | ברקהוף יונקהר (אוטובוס ארוך)
קובץ:Gelede Jonckheer 449 (GVB).jpg  | ברקהוף יונקהר (אוטובוס ארוך)
קובץ:GVB 240 BL-FL-08.JPG  | ברקהוף יונקהר
קובץ:GVB bus 223.jpg  | ברקהוף יונקהר
קובץ:GVB 194.JPG  | ברקהוף יונקהר (אוטובוס ארוך)
קובץ:Amsterdam Holendrecht 1.JPG | ברקהוף יונקהר


## ראו גם
* דאף MB200
* ברקהוף אמבסדור
* ברקהוף אקסלנס 1000

## קישורים חיצוניים

* ברקהוף יונקהר (5:41 דקות), יו-טיוב
* ברקהוף יונקהר - גלריה  (Berkhof Jonckheer/DAF SB250)

## הערות שוליים

קטגוריה:כלי רכב שהושקו ב-1998
קטגוריה:כלי רכב המיוצרים בהולנד
יונקהר
קטגוריה:אוטובוסים מפרקיים
עונת 1987/1988 בגביע אירופה למחזיקות גביע בכדורסל

**עונת 1987/1988 ב[[גביע ספורטה|גביע אירופה למחזיקות גביע בכדורסל]]** הייתה העונה ה-22 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-22 בספטמבר 1987 והתחרות הסתיימה ב-16 במרץ 1988. בתחרות השתתפו 20 קבוצות שזכו בגביע הבייתי בעונה הקודמת. 

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 8 עולות לשלב הבתים. מחזיקת הגביע ציבונה לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

במשחק הגמר של התחרות גברה לימוז' על חובנטוד בדאלונה בתוצאה 96:89, וזכתה בגביע בפעם הראשונה בתולדות המועדון.

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
הפועל גליל עליון הייתה הנציגה הישראלית בתחרות. היא התחילה את השלב המוקדם מהסיבוב השני בו היא נפגשה עם אלויק השוודית וניצחה 93:95, 84:93. היא העפילה לשלב הבתים, אותו סיימה במקום השלישי.

## קישורים חיצוניים
* פירוט התוצאות באתר לינגואספורט
* פירוט התוצאות באתר טודור
* נתונים מאתר פיב"א אירופה

קטגוריה:תחרויות כדורסל ב-1987
קטגוריה:תחרויות כדורסל ב-1988
קטגוריה:עונות בגביע ספורטה
ריצ'רד שילה

ממוזער|"השוחה" בקאנטרי בחולון
**ריצ'רד שילה** (**Richard Shiloh**; 1946, וורשה, פולין – 11 במאי 2012, רמלה, ישראל) היה פסל, סופר, צייר, מאייר, עיתונאי ותסריטאי ישראלי.

## ביוגרפיה
ריצ'רד שילה נולד בוורשה שבפולין בשנת 1946. בשנת 1957, בהיותו בן אחת עשרה, עלה עם משפחתו לארץ. הוא למד בבית הספר לאמנויות "רננים". בצה"ל שירת כחבלן. לאחר שירותו למד באקדמיה לאמנות במינכן שבגרמניה, שם למד פיסול ותולדות האמנות.

ממוזער|"אלביס פרסלי" בפונדק אלביס בנווה אילן
ממוזער|"המעוף" בחזית בית עיריית רמלה
[ממוזער|"דירה להשכיר" ב[גן סיפור בחולון]]

לאחר שובו לארץ היה לכתב פלילי ב"העולם הזה" וכתב תסריטים לטלוויזיה החינוכית. בנוסף היה גם עורך האמנות של מגזין "יקום תרבות".

כתב ואייר ארבעה ספרים. את ספרו הראשון, "מסעות עם קורחיריו", החל לכתוב במהלך מלחמת יום הכיפורים.

יצר פסלי חוצות רבים ופסלים שונים, חלקם מוצגים במקומות ציבוריים.

היה חובב ספורט ואופנועים כבדים. ב-11 במאי 2012 הוא מצא את מותו בתאונה ברוכבו על אופנוע כבד.

### פסליו
ריצ'רד שילה יצר פסלים רבים. פסלי חוצות גדולים ופסלים קטנים. המפורסמים מביניהם: פסל הנשיא לשעבר משה קצב בבית הנשיא בירושלים, פסל "האדם הנאבק" המוצב במשכן נשיאי ישראל, פסל דיוקן ענק של הזמר אלביס פרסלי בפונדק אלביס (נווה אילן), פסלי גן סיפור "דירה להשכיר" על פי לאה גולדברג בחולון. שילה הגה ויצר את פסלון "פרס אופיר" - פרס האוסקר הישראלי הניתן באירועי האקדמיה הישראלית לקולנוע. פסלי חוצות נוספים "המעוף", "עץ החיים", "שער הניצחון" מוצבים בעירו רמלה. בכניסה לקאנטרי בחולון מוצבת מזרקת מים עליה פסלו של ריצ'רד "השוחה".

### ספריו
ריצ'רד שילה שלח ידו גם בכתיבה במגוון ז'אנרים, החל מספרות ילדים ועד לספרות מתח ואימה, ומדע בדיוני פוסט-אפוקליפטי. את רוב עטיפות ספריו אייר שילה בעצמו. לעיתים הנציח את עצמו בספריו: כך לדוגמה ב"סוף הלילה", שעל כריכתו צייר שילה פורטרט של עצמו בדמות "סוכן דרג א' אלן פראט", גיבור הספר; או בדמותו של הסופר היהודי-פולני "ריצ'רד גולד", גיבור הספר "איש אינו אשם".
* מסעות עם קורחיריו, מסדה, 1980
* סוף הלילה, כנרת, 1994
* איש אינו אשם, אופוס, 1997, הספר גם תורגם לאנגלית.
* סיגלית הנסיכה הלוחמת, כתב הוצאה לאור, 2011, הספר גם תורגם לאנגלית.

## קישורים חיצוניים

* 
* ריצ'רד שילה, באתר יקום תרבות
* מפסליו של שילה בגלריה בלונג אילנד, ניו יורק

## הערות שוליים

קטגוריה:ישראלים ילידי פולין
קטגוריה:עולים בשנות ה-1950
קטגוריה:בוגרי בית הספר לאמנויות רננים
קטגוריה:סופרים ישראלים
קטגוריה:מאיירים ישראלים
קטגוריה:פסלים ישראלים
קטגוריה:ישראלים שנולדו ב-1946
קטגוריה:ישראלים שנפטרו ב-2012
לואיס פירנברג

**לואיס פירנברג **(בגרמנית: **Louis Fürnberg**; נולד ב-24 במאי 1909 בייהלבה שבאוסטרו-הונגריה, נפטר ב-23 ביוני 1957 בויימאר שבמזרח גרמניה) היה סופר, משורר, עיתונאי, מלחין ודיפלומט גרמני-צ'כוסלובקי ממוצא יהודי. מחבר השיר "המפלגה תמיד צודקת", אשר שימש כהמנון הרשמי של מפלגת האיחוד הסוציאליסטי של גרמניה, המפלגה שהייתה שלטת במזרח גרמניה.

ילדותו ונעוריו עברו עליו בקרלובי וארי, שם גם למד בתיכון. בשנת 1925 הצטרף לואי פירנברג לנוער הסוציאליסטי. משנת 1927 למד פירנברג באקדמיה לסחר גרמני בפראג. בשנת 1928 הוא היה חבר בקבוצה הדוברת גרמנית במפלגה הקומוניסטית של צ'כוסלובקיה. בשנת 1937 התחתן עם לוטה ורטהיימר. בגלל הרקע היהודי שלהם ושל השתייכותם למפלגה הקומוניסטית, ניסו בני הזוג לברוח מפראג לאחר פלישת הוורמאכט הגרמני, אך הם נבגדו על ידי חברים ונכלאו. לוטה פירנברג שוחררה לאחר חודשיים ממעצר הגסטאפו והצליחה להגר ללונדון. לואי פירנברג עבר כמה בתי כלא ועונה גם הוא במהלך המעצר. משפחת אשתו הצליחה לשחד פקידים בגסטפו ופירנברג גורש לאיטליה, שם פגש שוב את אשתו בתחילת שנת 1940. בשנת 1941 הם הגיעו לארץ ישראל, שם נשארו עד 1946. בשנת 1946  חזר פירנברג לפראג. תחילה עבד ככתב בכמה עיתונים, אך עד מהרה מצא עבודה במשרד המידע. לאחר מכן הפך לראש מחלקת הרדיו הצ'כוסלובקית למדינות דוברות גרמנית. בשנת 1954, כשעבר עם משפחתו למזרח גרמניה, מונה פירנברג לסגן מנהל מרכזי ההנצחה של גטה ושילר בוויימר.

## קישורים חיצוניים

* 

## הערות שוליים

קטגוריה:יהודים צ'כים
קטגוריה:צ'כוסלובקים שנולדו ב-1909
קטגוריה:גרמנים שנפטרו ב-1909
קטגוריה:גרמנים שנפטרו ב-1957
ריצ'רד לינטרן

**ריצ'רד צ'ארלס לינטרן** (באנגלית: **Richard Charles Lintern**; נולד ב-8 באוקטובר 1962) הוא שחקן תיאטרון, קולנוע וטלוויזיה אנגלי.

## ביוגרפיה
לינטרן נולד בטאונטון שבסאמרסט. הוא למד ספרות אנגלית באוניברסיטת דרהאם, וקיבל מלגת לימודים באקדמיה המלכותית לאמנות הדרמה.

ללינטרן יש קריירה נרחבת בתיאטרון, והוא הופיע בתיאטראות וסט אנד ובתיאטרון המלכותי הלאומי. הוא הופיע ברחבי בריטניה בתפקידים ראשיים עם התיאטרון הלאומי, הלהקה השייקספירית המלכותית, ותיאטרון רויאל קורט. לינטרן שיחק במחזה "הסוחר מוונציה" בווסט יורקשייר פלייהאוס, ובמחזה "המלט": בתיאטרון בריסטול אולד ויק.

בטלוויזיה הופיע לינטרן בסדרות רבות בהן "Lead Balloon", הדרמה במסגרת "Screenplay", המיני-סדרה "The Beggar Bride", הסדרה "קובינגטון קרוס", פרקים בסדרות "רציחות במידסומר", "קדפאל" ו"לואיס", סדרת הפשע "She's Out", "סיפורי עמים", "ויקטוריה ווד", "קו היופי", "Forever Green", "החברה הטובים", "The Bill", "חדר מיון", "Plotlands", "בקצב הלב", "Performance", הסיטקום "Holding the Baby", "טאגארט", "חקירות המפקח לינלי", ופרק בסדרה "פוארו". ב-1998 גילם את דמותו של מוחמד עלי ג'ינה הצעיר בסרט "ג'ינה", ושיחק בתפקיד שוטר אמריקאי בסרט הטלוויזיה "Lost Souls".

ב-2007 כיכב לינטרן בדרמה של ערוץ 4 "צומת קלפהאם" בתפקיד ויל שחי באיחוד אזרחי עם בן זוגו גאווין. ב-2008 השתתף בסרט "הג'וב הבריטי" בתפקיד סוכן MI5 האחראי על הפעילות המביכה של שוד הבנק בלונדון בשנות השבעים של המאה העשרים. עוד בקולנוע שיחק לינטרן בסרטים "סוריאנה", "Page Eight", "ג'ינה", "Malaventura", ו-"The Calling". לינטרן השתתף בעונה השלישית של סדרת הדרמה התקופתית "בית אליוט". ב-2011 הופיע בסדרה של ה-BBC "קו אפל ודק". ב-2012 שיחק בסדרת הדרמה "Hunted" של ערוץ BBC One ו-HBO בתפקיד הקטור סטוקס. החל משנת 2014 הוא מופיע בסדרת הטלוויזיה "עדות אילמת" של ה-BBC בתפקיד מנהל מרכז לייל.

לינטרן מופיע בתפקידי קריינות ודיבוב שונים, בין השאר בפרסומות עבור ג'ילט, פררו רושה, מרצדס-בנץ וערוץ הטלוויזיה "Film4". הוא הקריין בתוכניות דוקומנטריות נודעות כולל בסדרה זוכת הבאפט"א "Between Life and Death".

## חיים אישיים
לינטרן נשוי ואב לשלושה בנים. המשפחה מתגוררת בלונדון ובסאמרסט.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת דרהאם
קטגוריה:אנגלים שנולדו ב-1962
בית הקברות הצבאי בצפת

300px|ממוזער|שמאל|חלק מחלקת תש"ח בבית הקברות. מצבות החיילים פונות לכיוונים שונים וביניהן ניצבות מצבות אזרחים. מעל החלקה משתרעת רחבת הטקס של בית הקברות (מאחור נראים כותל הזיכרון ותורן הדגל)
**בית הקברות הצבאי בצפת** שוכן בצפון-מערב העיר, בקרבת הרובע היהודי העתיק. קבורים בו 115 חללי צה"ל.

## היסטוריה
ראשיתו של בית הקברות בימי מלחמת העצמאות. בקרבות בעיר, שהתנהלו בששת החודשים הראשונים של המלחמה, נהרגו עשרות חיילים ואזרחים. קבורתם נעשתה בתחילה בבית הקברות היהודי העתיק של העיר. קבורה זו הפכה למסוכנת כיוון שבית הקברות היה נתון לצליפות האויב. לכן נקברו מאביב 1948 כל ההרוגים, חיילים ואזרחים, בתלולית עפר, שהייתה ידועה בשם 'גבעת חנה ושבעת בניה'. היא התנשאה מעל בית העלמין, בקרבת בתי הרובע היהודי בעיר, והייתה מעט מוסתרת. כך נוצרה החלקה הראשונה באתר שהפך לאחר המלחמה לבית קברות צבאי רשמי.

החלקה הראשונה היא בעלת מבנה בלתי סדיר, השונה מאוד מן הנהוג בבתי קברות צבאיים בישראל. צורתה כמשולש והיא משתרעת ברובה על פני שטח תלול. נקברו בה למעלה מ-30 חללי צה"ל. מצבותיהם פזורות בחלקה לא בשורות ישרות אלא בכיוונים שונים, כשלצידן וביניהן כעשרים מצבות אזרחים. לימים הוגדלה החלקה אל שטח מישורי קטן הפונה לדרום-מזרח, ששימש לקבורת חללי צה"ל שנפלו עד לסוף שנות השישים.

בעורף החלקה הראשונה, על גבי שטח מישורי, נבנתה רחבת הטקסים של בית הקברות ולצידה רחבה לקהל.

מראשית שנות השבעים נקברו חללי צה"ל בבית הקברות בחלקות מישוריות רגילות, אשר הוכשרו ונבנו מצפון לרחבת הטקס ומצפון-מזרח לחלקה הראשונה.

מאתר בית הקברות, הממוקם בנקודה גבוהה, נשקף נוף נרחב כלפי מערב. מתמשך ממנו שביל המוביל במורד אל בית הקברות היהודי העתיק ואל האנדרטה לשבעה עולי הגרדום שבו.

## ראו גם
* בית הקברות הצבאי בראש פינה

## לקריאה נוספת
* רמי יזרעאל, "לתולדותיהם ולאופיים של בתי הקברות הצבאיים בישראל", **[[אריאל (הוצאת ספרים)|אריאל]]** מס' 26 (171–172), אוקטובר 2005, עמ' 83–94.

## קישורים חיצוניים

* 

## הערות שוליים

צפת
קטגוריה:צפת: קברים ובתי קברות
עונת 1991/1992 בגביע האירופי

**עונת 1991/1992 ב[[גביע ספורטה|גביע האירופי]]** הייתה העונה ה-26 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה הראשונה במתכונת החדשה.

המשחק הראשון התקיים ב-10 בספטמבר 1991 ומשחק הגמר התקיים ב-17 במרץ 1992. בתחרות השתתפו 39 קבוצות. 

במשחק הגמר של התחרות גברה ריאל מדריד על פאוק בתוצאה 63:65, וזכתה בגביע בפעם השלישית בתולדות המועדון.

## מתכונת התחרות
לתחרות הוזמנו קבוצות מ-24 חברי הארגון. מצרפת, יוון, ישראל, גרמניה, הולנד וברית המועצות הוזמנו שתי קבוצות.

בתחילת התחרות התקיימו שני סיבובים של שלב הקדם בשיטת משחק בית/משחק חוץ. לשלב המוקדמות השלישי הצטרפו 9 קבוצות שנשרו בשלב 1/16 של הליגה האירופית של פיב"א. לקבוצות המנצחות של השלב השלישי הצטרפו פאוק (מחזיקת הגביע), ריאל מדריד ופו אורטז. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות.

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
העונה לישראל היו שלוש נציגות בתחרות:

* הפועל גליל עליון התחילה את התחרות משלב המוקדמות השני בו היא ניצחה את יוניון מאוסטריה 67:87 ו-69:93. בשלב המוקדמות השלישי היא נפגשה עם הפועל חולון וניצחה 89:100 ו-81:90. את שלב הבתים היא סיימה במקום האחרון.
* הפועל חולון התחילה את השלב המוקדם מהסיבוב השני בו היא פגשה את הונווד מהונגריה וניצחה 90:99, 67:111. בשלב המוקדמות השלישי היא נפגשה עם הפועל גליל עליון והפסידה 100:89 ו-90:81.
* מכבי ראשון לציון החלה מהשלב המוקדמות השלישי (כאשר היא נשרה מהליגה האירופית של פיב"א) בו היא נפגשה עם שלונסק וורוצל מפולין וניצחה 92:85 ו-86:101. את שלב הבתים היא סיימה במקום החמישי.

## קישורים חיצוניים
* פירוט התוצאות באתר לינגואספורט
* פירוט התוצאות באתר פיב"א אירופה

קטגוריה:תחרויות כדורסל ב-1992
קטגוריה:תחרויות כדורסל ב-1991
קטגוריה:עונות בגביע ספורטה
הינו-רנו 4CV

**הינו-רנו 4CV** (באנגלית: **Hino Renault 4CV**) היא מכונית "סופרמיני", אשר יוצרה על ידי יצרנית כלי הרכב **[[הינו מוטורס]]** היפנית בין השנים 1953–1961.

## היסטוריה
חברת הינו הוקמה בשנת 1910 והתמקדה בייצור מנועי דיזל ורכבים כבדים. בשנת 1953 החלה החברה לייצר רכבים פרטיים, תחילה בהרכבת דגמי רנו הצרפתית.

דגם ה"הינו-רנו 4CV" היה מבוסס על הדגם הצרפתי קטר שבו של חברת רנו, לאחר שנחתם הסכם לשיתוף פעולה בין חברת "רנו" הצרפתית לחברת "הינו" היפנית.

במדינת ישראל, הורכבו 550 יחידות מדגם הקטר שבו, שהיה זהה לחלוטין לדגם ה"הינו-רנו 4CV", וזאת על ידי קייזר-אילין תעשיות בנשר בין החודשים אפריל 1956 לאוקטובר 1959.

## תמונות

קובץ:Hino PA62 1962.jpg | הינו-רנו 4CV, שנת 1962
קובץ:Hino-Renault 4CV 002.JPG | הינו-רנו 4CV
קובץ:Mondial de l'Automobile 2012, Paris - France (8672456963).jpg | הינו-רנו 4CV
קובץ:Mondial de l'Automobile 2012, Paris - France (8672463247).jpg | הינו-רנו 4CV


## ראו גם
* קטר שבו

## קישורים חיצוניים

* הינו-רנו 4CV, יו-טיוב

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1953
קטגוריה:מכוניות מנוע אחורי
רנו 4CV
קטגוריה:כלי רכב יפניים
קטגוריה:רכבי רנו
כותרות היום

**כותרות היום** (נקרא בעבר **חדשות 16:00** ו-**16:30**) הוא מגזין יומי המסקר את אירועי היום עם כתבי ופרשני "חדשות 13" שהוגש על ידי אלי ראכלין שבפעם החליפו אותו עומר ירדני, ינון מילס ואורי קוואל לסירוגין. המגזין שודר החל מ-16 ביולי 2017 בערוץ עשר, ומ-16 בינואר 2019 ועד לקראת סוף ינואר 2020 שודרה בערוץ 13.

[ממוזער|שמאל|220px|לוגו התוכנית השני, שהיה בשימוש החל מ-[1 בנובמבר 2017 עד ה-15 בינואר 2019]]
[ממוזער|שמאל|220px|לוגו התוכנית הראשון, שהיה בשימוש החל מ-[16 ביולי 2017 עד 31 באוקטובר 2017]]

## היסטוריה
בעקבות פיצול ערוץ 2 העתידי ומעבר ערוצי החדשות לאפיקים חדשים, עזב הפורמט "ערב טוב עם גיא פינס" את ערוץ עשר, ועבר לערוץ החדש המסחרי של זכיינית השידור "קשת". עם עזיבת התוכנית "ערב טוב" הוחלט לשבץ את "הכל כלול" (שהייתה משודרת ב-16:00) בשעה 19:00. בערוץ הוחלט לשבץ בשעה הריקה מגזין חדשותי חדש בשם "**16:30**", שאותו יגיש אלי ראכלין 4 פעמים בשבוע ועומר ירדני יגיש את התוכנית ביום הנוסף הנותר. לעיתים מגישים את התוכנית גם ינון מילס ואורי קוואל.

פורמט התוכנית מבוסס על המגזין היומי מהדורת 19:00. לעומת זאת בשונה ממהדורת 19:00, 16:30 מציגה את כותרות היום ובכל אופי חדשותי לעומת מהדורת 19:00 שמציגה את כותרות מהדורת החדשות המרכזית של ערוץ עשר.

ב-15 בינואר 2019 שודרה התוכנית האחרונה בערוץ עשר. החל ב-16 בינואר 2019 משודרת בערוץ 13 בשעה 16:00. התוכנית קוצרה בעקבות המעבר ל-15 דקות.

החל מ-16 ביוני 2019 שודרה התוכנית בשעה 16:50 בעקבות הקדמת התוכנית "הכל כלול" לשעה 16:00. במסגרת השינויים קוצרה התוכנית ב-5 דקות והוסף מבזק קטן באורך 2 דקות בשעה 16:00. גם לאחר יצאת התוכנית "הכול כלול" לפגרה ומעבר התוכנית "הדו"ח היומי" לשעה 16:00, המשיכה התוכנית להיות משודרת באותן שעות שידור.

בדצמבר 2019 הוחלט להחזיר את התוכנית לשעה 16:00. התוכנית שודרה במשבצת שידור זאת עד ירידתה מהאוויר.

ב-16 בינואר 2020, שנתיים וחצי בדיוק לאחר עלייתה, ירדה התוכנית מהאוויר. הסיבה לכך היא העברת "הדו"ח היומי" לשעה 15:30 (בעקבות כך התוכנית הייתה קוטעת את השידור הרציף) והקדמת "החדשות עם יעקב אילון" ל-16:30, שגרמו לכך שהתוכנית נשארה ללא משבצת שידור.

ב-9 בפברואר 2020 עלתה התוכנית "חדשות היום" שקיבלה את רצועת החדשות בשעה 16:00 במקום התוכנית.

## מבנה התוכנית
במהלך התוכנית, מוצגים ענייני היום בחדשות בישראל ובעולם, עם דיווחים של כתבי ופרשני "חדשות 13".

בעבר, כששודרה בשעה 16:30, לקראת סוף התוכנית ניתנה גם הצצה לסיפור המרכזי של התוכנית "חמש עם רפי רשף", ששודרה מיד לאחר התוכנית.

### הארכיון לא שוכח
בעבר בסוף התוכנית שודרה הפינה של דף הטוויטר "הארכיון לא שוכח", שמנוהל על ידי חגי דותן, בה מציגים קטע קצר מארכיון "חדשות עשר" על אירוע מסוים.

## קישורים חיצוניים
* הארכיון לא שוכח, בדף הטוויטר של חדשות 13.

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ עשר: תוכניות וסדרות
סטראטוס פרפרוגלו

**סטראטוס פרפרוגלו** (ביוונית: **Στράτος Περπέρογλου**; נולד ב-7 באוגוסט 1984) הוא כדורסלן עבר יווני ששיחק בעמדת הסמול פורוורד.

## קריירה
פרפרוגלו התחיל את הקריירה המקצוענית שלו ב-2002 בקבוצת איליסיאקוס.
ב-2004 הוא חתם בפאניוניוס.

עונת השיא שלו בקבוצה הייתה בעונתו האחרונה 2006–2007 בה קלע 11.9 נקודות ולקח 3.5 ריבאונדים למשחק בעקבות זאת פרפרוגלו נבחר לחמישיית העונה ביוון ביחד עם דימיטריס דיאמנטידיס, מייק באטיסט, רמונאס שישקאוסקאס ופנאיוטיס ואסילופולוס.

בעונה שלאחר מכן פרפרוגלו חתם במועדון הפאר פנאתינייקוס. בעונת 2010–2011 פרפרוגלו הצטיין עם 9.8 נקודות למשחק ו-65.4 אחוזים מזריקות לשתיים וסייע לקבוצתו לזכות ביורוליג ובאליפות יוון.

באוגוסט 2012 פרפרוגלו עבר ליריבה של פנאתינייקוס, אולימפיאקוס ביחד איתה זכה ב-2013 פעם נוספת ביורוליג ובגביע הבין-יבשתי, והשלים זכייה שלישית במפעל בתוך חמש שנים.

ב-18 ביוני 2014 פרפרוגלו חתם באנאדולו אפס מליגת העל הטורקית, איתה זכה בגביע הטורקי (2015).
ב-23 ביולי 2015 הוא חתם בברצלונה.

ב-21 בספטמבר 2017 פרפרוגלו חתם לעונה אחת בהפועל ירושלים מליגת העל הישראלית. ביורוקאפ העמיד ממוצע של 8.2 נקודות ו-3.2 ריבאונדים.

ב-3 באוגוסט 2018, עבר פרפרוגלו לסרביה וחתם לעונה בהכוכב האדום בלגרד.

## נבחרת לאומית
פרפרוגלו זכה עם נבחרות יוון במדליות ארד באליפות אירופה עד גיל 18 ב-2002 ובגביע העולם עד גיל 19 ב-2003. הוא שיחק גם באליפות אירופה עד גיל 20 ב-2004.

עם נבחרת יוון הבוגרת זכה במדליית ארד ביורובאסקט 2009. בין היתר שיחק בגביע העולם ב-2010, ביורובאסקט 2013 וביורובאסקט 2015.

## קישורים חיצוניים

## הערות שוליים

קטגוריה:כדורסלנים יוונים
קטגוריה:כדורסלני הפועל ירושלים
קטגוריה:כדורסלני ברצלונה
קטגוריה:כדורסלני אנאדולו אפס
קטגוריה:כדורסלני פנאתינאיקוס
קטגוריה:כדורסלני אולימפיאקוס
קטגוריה:כדורסלני פאניוניוס
קטגוריה:כדורסלני הכוכב האדום בלגרד
קטגוריה:כדורסלני נבחרת יוון
קטגוריה:יוונים שנולדו ב-1984
ברקהוף אמבסדור

**ברקהוף אמבסדור** (בהולנדית: **Berkhof Ambassador**) הוא דגם אוטובוס, אשר יוצר על ידי יצרנית האוטובוסים ההולנדית **VDL Berkhof**  בין השנים 2001–2011

## ברקהוף אמבסדור

דגמי ה-"ברקהוף אמבסדור" נבנו על פי מארז חברת יצרן האוטובוסים דאף (דגם VDL SB120 ודגם VDL SB200)

דגמי ה-"ברקהוף אמבסדור" נפוצים בהולנד ובדנמרק.

דגמי ה"ברקהוף יונקהר" תוכננו גם עבור נוסעים נכים. הדגמים נבנו עם רצפה נמוכה ועם 2 דלתות כניסה.

דגמי ה"ברקהוף אמבסדור" יוצאו לישראל והופעלו על ידי חברת אגד תעבורה.

## דגמים
* אמבסדור 120 - 11,950 מטר, נבנה על בסיס המארז של חברת "דאף" דגם VDL SB120) (תוכנן ל-80 נוסעים, מתוכם 53 מקומות ישיבה)
* אמבסדור 200 - 10,600 מטר, נבנה על בסיס המארז של חברת "דאף" VDL SB200) (תוכנן ל-80 נוסעים, מתוכם 43 מקומות ישיבה)

## תמונות

קובץ:Daf berkhof vdl egged ashdod israel efi elian.jpg|ברקהוף אמבסדור בישראל מופעל על ידי חברת אגד תעבורה ב-אשדוד
קובץ:Arriva Ambassador 8217 (Brabant).png|ברקהוף אמבסדור
קובץ:Connexxion 3215, Utrecht CS-Oost (9952056916).jpg|ברקהוף אמבסדור
קובץ:Interieur Connexxion 8925.JPG|ברקהוף אמבסדור - מבט לתוך האוטובוס
קובץ:4 Nieuwland.png|ברקהוף אמבסדור
קובץ:VJ 95780 (DK).JPG|ברקהוף אמבסדור
קובץ:Arriva 8851-III.JPG|ברקהוף אמבסדור
קובץ:3269 BV-FL-66 Bus BRU Utrecht.JPG|ברקהוף אמבסדור
קובץ:Egged Taavura VDL Ambassador1.jpg|ברקהוף אמבסדור בישראל מופעל על ידי חברת אגד תעבורה ב-נתניה


## ראו גם
* דאף MB200
* ברקהוף יונקהר
* ברקהוף אקסלנס 1000

## קישורים חיצוניים

## הערות שוליים

קטגוריה:כלי רכב שהושקו ב-2001
קטגוריה:כלי רכב המיוצרים בהולנד
אמבסדור
מקסים ברסוב

**מקסים בוריסוביץ' ברסוב** (ברוסית: **Максим Борисович Барсов**; נולד ב-29 באפריל 1993) הוא כדורגלן עבר רוסי ששיחק בעמדת החלוץ.

## קריירת מועדונים
הוא ערך את הופעת הבכורה שלו בליגה השנייה בקבוצת וולגה אוליאנובסק ב-2 באוגוסט 2012 במשחק נגד ספרטק יושקר-אולה.

הוא אומנם היה שחקן חתום בשנים 2010–2012 בלוקומוטיב מוסקבה, אך נשאר על הספסל ועבר לשחק בשורות וולגה אוליאנובסק בה שיחק במשך שנה. בשנת 2013 שיחק בקלוגה ולאחר מכן עבר לשחק באורנבורג.

ב-2016 שיחק בקבוצת קאמאז נאברז'ניה צ'לני ושנה לאחר מכן שיחק בסולאריס מוסקבה לפני שהוחתם בתחילת שנת 2017 בקבוצת הכדורגל של דינמו סנקט פטרבורג והפך לחלוץ מרכזי. ב-2018 הקבוצה עברה לעיר סוצ'י ושינתה את שמה והמשיך לככב במדיה כשהוא מבקיע 19 שערים ב-32 הופעותיו במדי הקבוצה בעונת 2018/2019, שבסיכומה הוכתר למלך השערים של הליגה. עם זאת בתחילת עונת 2019/2020 נפצע ולא חזר למגרשים.

ב-19 בפברואר 2022 הושאל לבלטיקה קלינינגרד מהליגה השנייה ברוסיה.

## תארים
;אישיים
* מלך השערים של ליגת הכדורגל הלאומית בעונת 2018/2019: 19 שערים

## קישורים חיצוניים

## הערות שוליים

קטגוריה:חלוצי כדורגל רוסים
קטגוריה:כדורגלנים רוסים
קטגוריה:כדורגלני אורנבורג
קטגוריה:כדורגלני דינמו סנקט פטרבורג
קטגוריה:כדורגלני סוצ'י (2018)
קטגוריה:כדורגלני קאמאז נאברז'ניה צ'לני
קטגוריה:רוסים שנולדו ב-1993
סרגוסה (כדורסל)

**סרגוסה** היא קבוצת כדורסל ספרדית מהעיר סרגוסה, המשחקת בליגה הספרדית הרביעית.

הקבוצה הוקמה בשנת 1981 במטרה להגיע לליגה הבכירה ולייצג את העיר. בשנת 1984 היא זכתה בגביע המלך הספרדי בכדורסל ובשנת 1990 שחזרה את ההישג. בעונת 1990/1991 היא שיחקה בבגביע אירופה למחזיקות גביע והפסידה במשחק הגמר.

במשך 12 עונות היא שיחקה בליגה הספרדית הבכירה ופעמיים סיימה במקום השלישי.

בשנת 2001 קבוצת בוגרים של המועדון החלה לשחק בליגת חובבים.

## קישורים חיצוניים

* 

קטגוריה:קבוצות כדורסל ספרדיות
קטגוריה:סרגוסה
קואורדינטות איזותרמיות

**קואורדינטות איזותרמיות** (באנגלית: **Isothermal coordinates**) על יריעה רימנית הן מערכת קואורדינטות מקומית בגאומטריה דיפרנציאלית שבה המטריקה של היריעה היא קונפורמית למטריקה האוקלידית. זה אומר שבקואורדינטות איזותרמיות, המטריקה הרימנית המקומית מקבלת את הצורה:

 g = \varphi(x_1,...,x_n)\cdot (dx_1^2 + \cdots + dx_n^2),

כאשר \varphi היא פונקציה חלקה. 

קואורדינטות איזותרמיות על משטחים (שהם יריעות מממד 2) הוצגו לראשונה על ידי גאוס כשפתר את הבעיה של המיפוי הקונפורמי הכללי של משטח נתון על גבי משטח אחר.

המונח "קואורדינטות איזותרמיות" נטבע לראשונה על ידי ז'וזף ליוביל, שבחר בשם זה בשל העובדה שבתאוריה של הולכת חום על משטח מבודד עם מוליכות חום קבועה, הקואורדינטות המוגדרות על ידי הקווים x_1 =const ו-x_2 =const מהוות עקומים שווי-טמפרטורה (איזותרמות) אם התבנית היסודית הראשונה מקבלת בקואורדינטות אלו את הצורה שתוארה מקודם (הקונפורמית למטריקה האוקלידית).

פונקציות הרמוניות על משטח (פונקציות עבורן אופרטור הלפלסיאן מתאפס) הן בדיוק אותן פונקציות שהן פונקציות הרמוניות במישור האוקלידי, אלא שהן מוגדרות על מערכת קואורדינטות איזותרמית.
## דוגמאות
* הקואורדינטות הגאוגרפיות *u* ו-*v* על הספירה הדו-ממדית (קווי אורך ורוחב) אינן איזותרמיות, שכן התבנית היסודית הראשונה מקבלת בהן את הצורה:

ds^2 = du^2 + cos^2u dv^2

כדי לבנות קואורדינטות איזותרמיות, יש לשמר את קואורדינטת קו האורך *v* ולהעביר את קווי הרוחב *v* לקווים אחרים בהתאם לפונקציה:

u_1 = ln (tan (\frac  + \frac ))

בהן המטריקה מקבלת את הצורה:

ds^2 = \frac (du^2 + dv^2),

כלומר היא קונפורמית למטריקה האוקלידית.

* בניית קואורדינטות איזותרמיות על הפסאודוספירה (משטח עם עקמומיות שלילית קבועה) יכולה לשמש כדי לקבל את הצורה המתמטית של המטריקה של המודל הקונפורמי של הגאומטריה ההיפרבולית (מודל הדיסק של פואנקרה), המשמר זוויות בין עקומים על הפסאודוספירה.

## ראו גם
* העתקה קונפורמית

## הערות שוליים

קטגוריה:גאומטריה דיפרנציאלית
קטגוריה:חשבון אינפיניטסימלי
קטגוריה:משוואות דיפרנציאליות
קטגוריה:קואורדינטות
אלכסנדר טוצ'ילין

**אלכסנדר ואסילייביץ' טוצ'ילין** (ברוסית: **Алекса́ндр Васи́льевич Точи́лин**; נולד ב-27 באפריל 1974, מוסקבה, ברית המועצות) הוא שחקן כדורגל ומאמן. ידוע כמי שהופיע בשורות "דינמו" מוסקבה במשך 14 עונות (1995-2008).

מאז 2015 שימש כמאמן ראשי בקבוצת דינמו סנקט פטרבורג עד למעברה לסוצ'י בשנת 2018 והמשיך לשמש בה כמאמן ראשי עד נובמבר 2019.

## קריירה
### כשחקן
ממוזער|טוצ'ילין בשורות דינמו מוסקבה 
טוצ'ילין הוא בוגר האקדמיה לכדורגל לילדים של רובע טימיריאזב במוסקבה (DYUSSH-2), בהדרכת בוריס ואחיטוב. הוא שיחק במועדונים שונים במוסקבה כדוגמת פרסניה ואסמראל (1992-1994), לפני שעבר לשחק בשורות דינמו מוסקבה. הוא שיחק משחק אחד בנבחרת רוסיה: ב-29 במרץ 2003, במסגרת מוקדמות יורו 2004, בניצחון על אלבניה בתוצאה 3:1.

ב-2009 הוא החליט לסיים את קריירת המשחק שלו.

### כמאמן
הוא עבד כמאמן כדורגל באקדמיה של "דינמו" על שם לב יאשין. ביולי 2015 הוחתם כמאמן הראשי בדינמו סנקט פטרבורג. בקיץ 2018 הקבוצה עברה לסוצ'י והמשיך לשמש בה כמאמן ראשי עד נובמבר 2019 ולאחר מכן שימש לאורך כל שנת 2020 כראש מחלקת הסקאוט בסוצ'י. בינואר 2021 מונה כמאמן קבוצת אולימפ-דולגופרודני ממחוז מוסקבה.

## הישגים
### כמאמן
 **[[דינמו סנקט פטרבורג (כדורגל)|דינמו סנקט פטרבורג]]**
* אליפות הליגה הרוסית השנייה: 2016/17.

### כשחקן
#### הישגים קבוצתיים
 **[[דינמו מוסקבה (כדורגל)|דינמו מוסקבה]]**
* מקום שלישי באליפות רוסיה (2): 1997, 2008
* מחזיקת הגביע הרוסי: 1994/1995
* גמר גביע רוסיה (2): 1996/1997, 1998/1999

#### הישגים אישיים
* מקום שני ברשימת 33 השחקנים הטובים ביותר של הליגה (1): 2000

## סטטיסטיקה

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:מוסקבה: כדורגלנים
קטגוריה:מאמני דינמו סנקט פטרבורג (כדורגל)
קטגוריה:כדורגלני דינמו מוסקבה
קטגוריה:כדורגלני נבחרת רוסיה
קטגוריה:מאמני כדורגל רוסים
קטגוריה:רוסים שנולדו ב-1974
ברוך בינה

**ברוך בינה** (נולד ב-19 בנובמבר 1950) הוא דיפלומט ישראלי בדימוס. שירת בין היתר כשגריר ישראל בדנמרק וסגן ראש הנציגות הדיפלומטית בשגרירות ישראל בוושינגטון, בדרג דיפלומטי של שגריר.

## ראשית חייו
בינה נולד בתל אביב-יפו וגדל בבאר שבע. ב-1969 הצטרף לצבא ההגנה לישראל, שם שירת עד 1974 כאנליסט וקצין מחקר. הוא בעל תארים בהיסטוריה, לימודי המזרח התיכון, מדעי המדינה ומחקרים אסטרטגיים מהאוניברסיטה העברית בירושלים, אוניברסיטת חיפה ומהאוניברסיטה לביטחון לאומי (שם כתב את עבודת הדוקטורט שלו, "ישראל והקהילה היהודית באמריקה: אחים במצוקה"). בינה שימש כמזכיר האגודה הישראלית ללימודי המזרח התיכון והאסלאם ותרם לכתבי עת ספרותיים.

## קריירה דיפלומטית
הוא הצטרף למשרד החוץ הישראלי ב-1979. ב-1985 הוא מונה לדובר מדינת ישראל ולקצין העיתונות בניו יורק. בשנים 1991-1992 שימש בינה כמנהל אגף העיתונות ודוברת משרד החוץ. ב-1992 הוא הועבר לשגרירות ישראל בוושינגטון, שם כיהן כיועץ לענייני הקונגרס של ארצות הברית, ולאחר מכן מונה ליועץ לענייני ציבור של השגרירות. בשנים 1999-2001 שימש בינה כמנהל לענייני הקונסוליות בארצות הברית. כמו כן הוא החזיק במגוון תפקידים של מחקר ותכנון מדיניות, כולל מבקר איכות המחקר. בשנים 2001-2005 כיהן כראש הלשכה הבינלאומית למחקר מדיני במשרד החוץ.

ב-2005 מונה בינה לקונסול הכללי של ישראל במערב התיכון, שבסיסו בשיקגו שבאילינוי, משרה שבה החזיק עד 2008. בתפקידו זה פרסם מאמרים רבים. ב-2 באפריל 2008, בתום שירותו, כיבדה אספה הכללית של אילינוי את בינה על שירותו. בשנת 2008 מונה בינה לסגן המנהל הכללי של מחלקת אמריקה הצפונית ולאחראי על היחסים הדיפלומטיים עם ארצות הברית וקנדה במשרד החוץ. הוא שירת בתפקיד זה עד ינואר 2012.

בנובמבר 2011 נקרא בינה שוב לוושינגטון הבירה, הפעם כסגן ראש הנציגות הדיפלומטית בשגרירות הישראלית, בדרג שגריר. במסגרת זו הוא נאם בפני ארגונים רבים ובהם האספה הכללית של הפדרציות היהודיות של צפון אמריקה, ה-The Israel Project ואיפא"ק. במרץ 2012, בינה היה הישראלי הראשון שנאם בוועידת ג'יי סטריט.

באוקטובר 2012 הודיע משרד החוץ כי בינה ימונה לשגריר ישראל בדנמרק בקיץ 2013. הוא הגיש את כתב האמנתו בספטמבר 2013 ופרש לגמלאות ב-2017.

## ראו גם
* יחסי דנמרק–ישראל

## לקריאה נוספת
* 

## קישורים חיצוניים

## הערות שוליים

קטגוריה:דיפלומטים ישראלים
קטגוריה:שגרירי ישראל בדנמרק
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת חיפה
קטגוריה:בוגרי האוניברסיטה לביטחון לאומי
קטגוריה:מזרחנים ישראלים
קטגוריה:ישראלים שנולדו ב-1950
סער דרורי

**סער דרורי** (נולד ב-11 באוקטובר 2001) הוא שחמטאי ישראלי בדרגת אמן בין-לאומי. זוכה מדליית ארד באליפות אירופה עד גיל 10 בשנת 2011.

אינו פעיל מ-2020.

## ביוגרפיה
דרורי הוא תושב רמת-גן. למד בכיתת מחוננים בתיכון "אהל שם".

החל להתאמן בשחמט בגיל 5. בגיל 8 היה צעיר המתמודדים במשחק שחמט סימולטני של גארי קספרוב מול 30 שחקנים, שנערך בשנת 2010 באוניברסיטת תל אביב. דרורי זכה בשנת 2009 במקום הראשון באליפות ישראל לילדים עד גיל 9. בשנים לאחר מכן המשיך להתמודד ולזכות במקומות הראשונים באליפויות לילדים ולנוער בישראל. בשנת 2011 זכה במדליית ארד באליפות אירופה לילדים עד גיל 10, שנערכה באלבנה, בולגריה.

דרורי שיחק בעיקר במסגרת מועדון מכבי-מב"ע-אטיוד רמת גן. שיחק גם בליגה הלאומית מטעם מועדון השחמט הפועל פתח תקווה א'. אחד ממאמניו בעבר היה אמן פיד"ה דן דרורי (ללא קשר משפחתי) ממועדון אטיוד – העמותה לקידום ענף השחמט בגוש דן.

ב-2019 נמנה עם מצטייני אולימפיאדת מדעי המחשב הישראלית ה-23 ואחד מחברי נבחרת ישראל במדעי המחשב.

## הישגים בולטים בשחמט
* 2009 - מקום ראשון באליפות ישראל לילדים עד גיל 9, שנערכה באשדוד.
* 2011 - מקום שני באליפות ישראל לילדים עד גיל 10, שנערכה בפתח תקווה.
* 2011 - מדליית ארד באליפות אירופה לילדים עד גיל 10, שנערכה באלבנה, בולגריה.
* 2012 - מקום ראשון באליפות ישראל לילדים עד גיל 12, שנערכה בפתח תקווה (שנתון מוקדם, בן 10.5 בלבד).
* 2013 - מקום ראשון באליפות ישראל לילדים עד גיל 12, שנערכה בפתח תקווה.
* 2014 - מקום שני באליפות ישראל לנערים עד גיל 14, שנערכה באלקנה.
* 2016 - מקום ראשון באליפות ישראל לנערים עד גיל 16, שנערכה בכפר סבא.
* 2016 - צבר 4.5 נקודות בוכהולץ מתוך 9 וציון לאמן בינלאומי באליפות ישראל ה-31 לבוגרים, שנערכה בטבריה.
* 2018 - נמנה עם מצטייני הליגה הלאומית, לאחר שצבר 7.5 נקודות מ-10 אפשריות, ורמת ביצוע (פרפורמנס) של 2581.

## קבלת דרגות בינלאומיות
* 2012 - מועמד לאמן
* 2016 - אמן פיד"ה
* 2018 - אמן בינלאומי.

## מבחר תחרויות בהן השתתף
* אליפות אירופה בשחמט 2015
* אליפויות ישראל בשחמט בשנים: 2016 ו-2018.

## קישורים חיצוניים

* 

## הערות שוליים

קטגוריה:רמת גן: אישים
קטגוריה:בוגרי בית הספר אהל שם
קטגוריה:אמנים בין-לאומיים ישראלים
קטגוריה:ישראלים שנולדו ב-2001
גן החיות של אמנוויל

[ממוזער|[גמל דו דבשתי בגן החיות]]
**גן החיות של אמנוויל** (צרפתית: Parc zoologique d'Amnéville) הוא גן חיות צרפתי של אזור גראנד אסט, הממוקם במוזל, בין מץ לגבול לוקסמבורג, בעיר אמנוויל.
## פעילות
בגן החיות מוצגים כ-1,500 פרטים של בעלי חיים מ-360 מינים. מייסד ומנהל גן החיות הוא, מישל לואי.

כיום, זהו גן החיות הצרפתי היחיד המציג מופע של טיגריסים מאולפים. אמנם מופע זה הצליח להגביר את פופולריות גן החיות, אך גם הצליח להוריד את גן החיות לדרגת "חבר זמני" של האגודה האירופית של גני חיות ואקווריום (EAZA). כמו כן, גן החיות משתתף בכמה תוכניות למינים בסכנת הכחדה באירופה, וזהו אחד מגני החיות היחידים בצרפת שיש בו גורילות ואורנגוטאנים.

עם ממוצע של 629,000 מבקרים בשנה (בין השנים 2011 ל-2015) גן החיות של אמנוויל הוא אחד מעשרת גני החיות הפופולריים ביותר בצרפת.

## קישורים חיצוניים

* 

קטגוריה:גראנד אסט
אמנוויל
ארטיום קולישב

**ארטיום אלכסנדרוביץ' קולישב** (ברוסית: **Артём Александрович Кулишев**; נולד ב-26 באוגוסט 1993) הוא כדורגלן רוסי שמשחק בעמדת הקשר השמאלי.

## קריירת מועדונים
### רוסטוב
הוא התחיל את הקריירה בבית הספר לכדורגל של מועדון "רוסטוב". ב-2 באוגוסט 2013 עשה את הופעת הבכורה שלו בשורות רוסטוב במשחק נגד "אנז'י מחצ'קלה" במסגרת ליגת העל. בעונת 2014/2015 הושאל לקבוצת ויטיאז פודולסק.

### דינמו סנקט פטרבורג
ב-1 ביולי 2015 עבר לדינמו סנקט פטרבורג והפך לבורג מרכזי בהרכב הקבוצה. בעונת 2017/2018 הוכתר למלך השערים של הליגה, כשלזכותו 17 שערים.

### בקבוצות מהליגות הנמוכות
ביוני 2018 חתם בקבוצת אורנבורג מליגת העל הרוסית בכדורגל, בה שיחק עד שזו ירדה לליגת הכדורגל הלאומית של רוסיה. בעונת 2020/2021 שיחק במדי צ'ייקה מליגת הכדורגל המקצוענית של רוסיה ובתום עונה חתם בפאקל וורונז'.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:רוסטוב על הדון: כדורגלנים
קטגוריה:כדורגלני רוסטוב
קטגוריה:כדורגלני אורנבורג
קטגוריה:כדורגלני פאקל וורונז'
קטגוריה:כדורגלני דינמו סנקט פטרבורג
קטגוריה:כדורגלני קובאן קרסנודאר
קטגוריה:כדורגלני שיניק ירוסלבל
קטגוריה:כדורגלני חימקי
קטגוריה:כדורגלני לנינגראדץ
קטגוריה:רוסים שנולדו ב-1993
גן החיות של דואה

**גן החיות של דואה** (בצרפתית: **Zoo de Doué**), לשעבר **הפארק הזואולוגי של דואה-לה-פונטיין**, משתרע על שטח של 140 דונם וממוקם בדואה-לה-פונטיין, מן ולואר, צרפת.

גן החיות הוא ביתם של כ-1,000 בעלי חיים המייצגים 100 מינים, והוא חבר באיגוד האירופאי של גני החיות והאקווריומים (EAZA) והאיגוד העולמי של גני חיות ואקווריומים (WAZA).

## קישורים חיצוניים

* 

קטגוריה:פיי דה לה לואר
דואה
גן החיות של לה-פלש

**גן החיות של לה-פלש** הוא גן חיות בשטח של 140 דונם אשר נפתח בשנת 1946 בלה-פלש, צרפת.

גן החיות הוא ביתם של כ-1,600 בעלי חיים המייצגים כ-160 מינים, והוא חבר ב (EAZA) וב (WAZA). גן החיות של לה פלש הוא כיום אחד הפארקים הטבעיים ביותר בצרפת, עם 441,000 מבקרים בעונת 2017

משנת 2000 הוא השתתף בתוכנית הניטור לאוכלוסיות יונקים ימיים לאורך חופי צרפת. מאז שנת 2007 הוא תומך בארגון "Kalaweit", שמטרתו שמירה על גיבונים ועל בית הגידול שלהם באינדונזיה. מאז 2012 גן חיות נותן מימון לארגון הברזילאי "Projeto Tamandua" במטרה להפוך את המחקר הגלובלי הראשון על דוב נמלים זוטי.

בגן החיות קיימת אטרקציה ייחודית של השכרת לינה, כאשר הנוף הנשקף מהחדרים צופה ישירות לכלובי בעלי החיים

בחודש נובמבר 2017 נרכש גן החיות על ידי רשת פארקי השעשועים Looping Group, אשר מתכננת להשקיע עשרה מיליון יורו עד 2020 בפיתוח גן החיות תוך הרחבת קומפלקס מלון ומרפאה וטרינרית.

## קישורים חיצוניים

* 

## הערות שוליים

לה-פלש
קטגוריה:גראנד אסט
ג'ון אלכסנדר

**ג'ון ד. אלכסנדר** (באנגלית: **John D. Alexander**, נולד ב-1956) הוא קצין בדימוס בדרגת תת-אדמירל בצי ארצות הברית. כיהן כמפקד הצי השלישי של ארצות הברית.

## ביוגרפיה
אלכסנדר נולד בפורט נצ'ס שבטקסס. ב-1982 סיים תואר ראשון בהנדסת מכונות מאוניברסיטת טקסס טק. בדצמבר 1982 התגייס לצי ארצות הברית ובנובמבר 1983 הוכשר כאיש צוות אוויר.

שירת כנווט ומפעיל מערכות במטוסי A-6E בטייסת התקיפה 165 על נושאת המטוסים "קיטי הוק", בטייסת התקיפה 155 על נושאת המטוסים "אינדיפנדנס", בטייסת התקיפה 196 על נושאת המטוסים "קרל וינסון", וכמדריך טיסה בטייסת 128. שירת בקבוצת המשחתות-סיירות השלישית על נושאת המטוסים "נימיץ" וכסגן מפקד נושאת המטוסים "דוויט אייזנהאור".

פיקד על טייסת התקיפה האלקטרונית 135 ("העורבים השחורים"), במאי 2006 מונה למפקד אוניית לוחמה אמפיבית "USS Juneau" ושירת בתפקיד עד אוגוסט 2007. בין ינואר 2010 לספטמבר 2012 פיקד על נושאת המטוסים "אברהם לינקולן" והוביל אותה במהלך פעילות מבצעית ב"מבצע חירות מתמשכת", במהלכה ביצעו כוחותיה למעלה מ-2,000 גיחות מבצעיות ב-172 ימים.

כאדמירל משנה שימש עוזר למפקד פיקוד כוח האדם של הצי. באוקטובר 2014 מונה למפקד כוח משימה 70 וכוח נושאות המטוסים החמישי של הצי השביעי ושירת בתפקיד עד יולי 2016. בתפקידו הבא שימש מנהל המבצעים הימיים בפיקוד כוחות הצי.

בספטמבר 2017 קודם לדרגת תת-אדמירל ומונה למפקד הצי השלישי של ארצות הברית. הוא שירת בתפקיד עד ספטמבר 2019 ופרש מהצי.

במהלך שירותו צבר למעלה מ-3,200 שעות טיסה ומעלה מ-700 נחיתות על נושאות מטוסים.

אלכסנדר בעל תואר שני בלימודי ביטחון מקינגס קולג' שבאוניברסיטת לונדון, בוגר קורס פיקוד ומטה של הצי המלכותי הבריטי ובוגר התוכנית להנעה גרעינית של צי ארצות הברית. הוא נשוי לשרלוט ואב לשניים.

## קישורים חיצוניים

* ביוגרפיה באתר הצי
* ביוגרפיה באתר אוניברסיטת טקסס טק

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:אנשי צוות אוויר אמריקאים
קטגוריה:נווטים
קטגוריה:מפקדי הצי השלישי של ארצות הברית
קטגוריה:בוגרי אוניברסיטת טקסס טק
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1956
קני אטקינסון

**קנת' ניל "קני" אטקינסון** (באנגלית: **Kenneth Neil "Kenny" Atkinson**; נולד ב-2 ביוני 1967) הוא כדורסלן עבר ומאמן כדורסל אמריקאי המאמן את קליבלנד קאבלירס מליגת ה-NBA.

## קריירת משחק
אטקינסון נולד וגדל בעיר הנטינגטון שבניו יורק. בין השנים 1990-1986 שיחק כרכז עבור קבוצת הכדורסל של אוניברסיטת ריצ'מונד, ובעונת 1987/1988 הוביל אותה לשלב שמינית גמר אליפות המכללות – הישג השיא של קבוצת האוניברסיטה.

בין השנים 1990–2004 שיחק כדורסל מקצועי ב-15 קבוצות שונות מארצות הברית (בליגת ה-CBA וליגת ה-USBL), ספרד, איטליה, גרמניה, צרפת והולנד. מיד בסיום קריירת המשחק, בשנת 2004, מונה לעוזר מאמן קבוצת ראסינג פריז מליגת העל הצרפתית.

## קריירת אימון
בעונת  שימש כמנהל פיתוח שחקנים (Director of Player Development) בקבוצת יוסטון רוקטס מליגת ה-NBA, ולקראת עונת  הצטרף לצוות האימון של ניו יורק ניקס, כעוזרו של המאמן הנכנס מייק ד'אנטוני. אטקינסון המשיך להחזיק בתפקיד במשך 4 עונות, עד סוף עונת  במהלכה התפטר ד'אנטוני מאימון הקבוצה. בין השנים 2013–2016 שימש כעוזרו של מאמן אטלנטה הוקס מייק בודנהולצר, תחתיו רשמה הקבוצה את מאזן העונה הסדירה הטוב בתולדות המועדון, 60–22, בעונת .

ב-17 אפריל 2016, בזמן שההוקס השתתפו בפלייאוף 2016, הודיעה קבוצת ברוקלין נטס כי מינתה את אטקינסון למאמן הראשי של הקבוצה. בעונת הבכורה של אטקינסון כמאמן ראשי, , ניצחו הנטס 20 משחקים בלבד וסיימו את העונה הסדירה במקום האחרון בליגה. בעונת  השיגה ברוקלין מאזן חיובי 42–40 והעפילה לשלב הפלייאוף, הודות ליכולת מצוינת של רכז הקבוצה דיאנג'לו ראסל, אולם הפסידה בסיבוב הראשון מול פילדלפיה 76'. במרץ 2020, לאחר שקבוצתו פתחה את עונת  עם מאזן שלילי 28–34, עזב אטקינסון את תפקידו עם הנטס, והוחלף על ידי עוזרו ז'אק ווהן.

## קישורים חיצוניים

* סטטיסטיקות קריירת האימון של אטקינסון ב-NBA, באתר Basketball-Reference

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלנים אמריקאים
קטגוריה:כדורסלני ABC אמסטרדם
קטגוריה:מאמני כדורסל אמריקאים
קטגוריה:מאמני ברוקלין נטס
קטגוריה:מאמני קליבלנד קאבלירס
קטגוריה:מדינת ניו יורק: כדורסלנים
קטגוריה:כדורסלני אוניברסיטת ריצ'מונד
קטגוריה:זוכי פרס מאמן השנה ב-NBA
קטגוריה:אמריקאים שנולדו ב-1967
אברהם שלו

**אברהם שלו** (5 באפריל 1930 - 7 בפברואר 2018) היה מפיק, במאי וסופר, מיוצרי סרטי התעודה הראשונים בישראל, שפעל במסגרת שירות הסרטים הישראלי וכחברה עצמאית משנות ה-90 ("רחלות"). כמו כן כתב מספר רומנים וספרי שירה. חבר באיגוד הבמאים הישראלי.

## ביוגרפיה
שלו נולד בירושלים בשנת 1930 בשכונת מחנה יהודה, מצאצאיו של יואל משה סלומון. הוא התחנך חינוך חרדי בישיבת "עץ חיים" בין השנים 1936–1942. אחר כך למד בבה"ס תלמוד תורה "דורש ציון" ובהמשך למד לימודי הוראה בסמינר מזרחי בירושלים. כשפרצה מלחמת העצמאות הצטרף לארגון ההגנה ולחם במסגרתו. בין השנים 1950–1953 עבד כפקיד בסוכנות היהודית בירושלים. בהמשך (בין השנים 1954–1957) עבד כמורה בכפר הנוער בן שמן שם לימד תנ"ך, ספרות, אנגלית וערבית ובהמשך לימד בתיכון הכפר הירוק בנווה אילן. בשנת 1961 הצטרף לשירות הסרטים הישראלי שם עבד כ-11 שנה ושימש כסגן מנהל. במסגרת עבודתו בשירות הסרטים הישראלי הפיק למעלה מ-20 סרטי תעודה ותשדרי שירות. בשנת 1970, יצא לדרכו העצמאית בחברת "רחלות" ושם המשיך להפיק וליצור סרטי תעודה עבור הטלוויזיה הישראלית ורשות השידור. ב-1991 חזר גם ללמד קולנוע בכפר הנוער בן שמן כ-7 שנים. הוא נפטר בתל השומר בתאריך ב-7 בפברואר 2018 מסיבוך של דלקת ריאות.

## סרטי תעודה
בין יצירותיו הבולטות:
• תיאטרון בישראל, 1967 (סרט תיעודי קצר)
• שישה ימים לנצח (דוקומנטרי אודות מלחמת ששת הימים)
• הרחוב הוא גם שלך (סרט בהפקת מרכז השלטון המקומי)
•תנועת השומר, 1979 (סרט דוקומנטרי עבור שירות הסרטים הישראלי במשרד ראש הממשלה)
• ששת הימים, 1970 (מפיק בפועל, סרט תעודה, 90 דק, עבור הטלוויזיה הכללית)
• צבי בן-יוסף, 1980 (סרט תעודה 60 דק', שודר בטלוזיה הכללית מועמד לפרס כינור דוד)
• יהודה שרת- מלחין וקומפוזיטור, 1982 (סרט תעודה 60 דק' עבור רשות השידור)
• מרדכי זעירא – משורר, 1984 ( סרט תעודה, 60 דק', עבור רשות השידור)
•"האמן המאמץ" ­ חייו ויצירתו של הרמן שטרוק (סרט תיעודי קצר)

## ספריו
* 1963 – כתיבה ופרסום "בכוח מלכות זו בכוח מלכות זו" רומן היסטורי מימי מלחמת המכבים והבית שני (הוצאת אוגדן), נמצא בכל הספריות הציבוריות בארץ ובאוניברסיטאות
* 1993- "כתם דם" – רומן מימי מלחמת העצמאות (הוצאת ירון גולן) 240 עמ'
* 2015- אוגדן שירים "הלם הקיום הלם הקיום"

## לעיון נוסף
* דן בן אמוץ מראיין את הסופר אברהם שלו על ספרו החדש 'בכח מלכות זו' (סרטון)
* אברהם שלו באתר IMDb

## קישורים חיצוניים

## הערות שוליים

קטגוריה:בוגרי תלמוד תורה דורש ציון
קטגוריה:סופרים ישראלים
קטגוריה:מפיקים ישראלים
קטגוריה:משוררים ישראלים
קטגוריה:במאים ישראלים
קטגוריה:אנשי היישוב ילידי הארץ
קטגוריה:סגל הכפר הירוק
קטגוריה:ישראלים שנולדו ב-1930
קטגוריה:ישראלים שנפטרו ב-2018
משפט אבל-רופיני

באלגברה, **משפט אָבֶּל-רוּפיני** קובע כי לא קיים פתרון אלגברי (כלומר: פתרון בעל שורשים) עבור משוואות פולינומיות כלליות ממעלה חמישית או יותר, בעלות מקדמים שרירותיים כלשהם.

המשפט נקרא על שם המתמטיקאים פּאוֹלוֹ רוּפיני, אשר סיפק הוכחה חלקית להשערה זו ב-1799, ונילס הֶנריק אָבֶּל, אשר השלים את ההוכחה ב-1824.

ברוב המאמרים המדעיים הקשורים להוכחת המשפט נכתב, כי מבחינה היסטורית היה זה אָבֶּל, אשר הוכיח שמשוואה כללית ממעלה חמישית אינה יכולה להיפתר באמצעות שורשים, הניתנים למציאה באמצעות שיטה קונסיסטנטית כלשהי, דוגמת נוסחה שפותחה לצורך מציאת שורשים אלו.

למרות ה"נסיבות ההיסטוריות", העומדות לזכותו של אָבֶּל, הוכחתו כמעט אף פעם אינה מוצגת. במקומה מוצגת ההוכחה המסתמכת על תורת החבורות של גַלואָה.
[ממוזער|[Paolo Ruffini,*Teoria generale delle equazioni*, 1799]]

## קישורים חיצוניים
* 

## הערות שוליים

קטגוריה:אלגברה בסיסית
קטגוריה:היסטוריה של המתמטיקה
קטגוריה:משוואות פולינומיות
תושבת מעבד

ממוזער|180px|תושבת מסוג LGA 775
בחומרה, **תושבת מעבד** (CPU socket) היא שקע המיועד למיקרו-מעבד ומספק לו את החיבורים המכניים והחשמליים למעגל המודפס שעליו הוא יושב (למשל ללוח אם). הודות לתושבות מעבדים, ניתן להחליף את המעבד ללא צורך בהלחמה.

לרוב יש בתושבת מהדק המפעיל כוח קבוע להצמדת המעבד לתושבת, שיש להזיזו בעת הכנסה של מעבד לתושבת. עבור שבבים מרובי רגליים (פינים) נהוג להשתמש במקום זאת בתושבת הפעלת כוח אפסית (Zero insertion force ובקיצור ZIF) או בתושבת Land grid array (ובקיצור LGA), שבהן הרגליים מוגנות יותר מפני התעקמות בעת הוספת המיקרו-מעבד.

תושבת מעבד, מקובלת במחשבים שולחניים ושרתים. במחשבים ניידים, לעומת זאת, המעבד מולחם בדרך כלל בטכנולוגיית השמה משטחית ולרוב לא ניתן להחלפה.

## רשימה של תושבות מעבד
**מקרא:**

## קישורים חיצוניים

## הערות שוליים

קטגוריה:חומרה
OnlySee

***OnlySee*** (בעברית: "**רק לראות**") הוא אלבום הבכורה של הזמרת-יוצרת האוסטרלית סיה. האלבום יצא לאור ב-23 בדצמבר 1997, תחת חסותה של חברת התקליטים פלאבורד רקורדס. למרות שיצא כאלבום אולפן רשמי של סיה, לא יצאו ממנו סינגלים או סינגל שיווקים, והוא לא קודם באף צורה אפשרית מצידה של סיה.

## רקע וכתיבה
את כל שירי האלבום כתבה סיה בשיתוף ג'סי פלאוול. השיר "Soon" הוקלט מחדש על ידי סיה בשנת 2001, כשיר הבולט ביותר שהופיע באלבומה השני *[[Healing Is Difficult]]*. האלבום נמצא כעת מחוץ להדפסה, וכמעט ולא ניתן להשיג עותק פיזי שלו.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1997
קטגוריה:אלבומי סיה
קטגוריה:אלבומים באנגלית
איסמעיל חאלדי

**איסמעיל חאלדי** (בערבית: **إسماعيل خالدي**; נולד ב-1971) הוא הדיפלומט הבדואי הראשון במשרד החוץ הישראלי ושגריר ישראל בטורקמניסטן. בשנים 2020–2022 כיהן כשגריר ישראל לא-תושב באריתריאה.

## ביוגרפיה
חאלדי נולד בכפר ח'וואלד, הוא השלישי מבין אחד עשר ילדים. הוא חי באוהל בדואי עד גיל שמונה והלך 6 קילומטרים כדי ללמוד בבית ספר. חאלדי הוא בעל תואר ראשון במדע המדינה מאוניברסיטת חיפה ותואר שני במדעי המדינה ויחסים בינלאומיים מאוניברסיטת תל אביב. הוא שירת במשרד הביטחון, במשטרת ישראל ובצבא ההגנה לישראל כאנליסט פוליטי.

חאלדי יזם פרויקט בשם "טיול ולמידה עם בדואים בגליל", שהביא אלפי צעירים יהודים לח'וואלד כדי ללמוד על התרבות וההיסטוריה של הבדואים. לדבריו, המפגשים הללו עוררו בו השראה להיות דיפלומט.

חאלדי החל לעבוד בשירות משרד החוץ בשנת 2004. ביוני 2006 מונה לסגן קונסול בקונסוליית ישראל בסן פרנסיסקו. באוגוסט 2009 מונה חאלדי ליועץ המדיני של שר החוץ אביגדור ליברמן.

חאלדי טוען כי יש עדיין דרך ארוכה לפני שהמיעוט הבדואי ישיג שוויון זכויות מלא בישראל, אך המצב משתפר, ויותר בדואים מסיימים בית ספר תיכון, מתקבלים לאוניברסיטאות ומשיגים משרות טובות יותר מאי פעם. לדבריו, . הוא רואה את עצמו כבדואי גאה ורואה את מדינת ישראל כמועילה לקהילה הבדואית.

בשנת 2020 מונה לתפקיד שגריר ישראל באריתריאה, השגריר הישראלי הראשון ממוצא בדואי. אריתריאה מעולם לא אישרה את מינויו, ללא מתן נימוק כלשהו, ועל כן הוא עבד כשגריר לא-תושב מישראל עד שביולי 2022 הוחלט לסגור את השגרירות.

בספטמבר 2022 הוחלט על מינויו של חאלדי לשגריר בטורקמניסטן, בכפוף לאישור הממשלה.

## ספרו

* A Shepherd's Journey: the story of Israel's first Bedouin diplomat, 2010 


## קישורים חיצוניים

* 

## הערות שוליים

קטגוריה:דיפלומטים ישראלים
קטגוריה:בדואים ישראלים
קטגוריה:עובדי ציבור ישראלים
קטגוריה:בוגרי אוניברסיטת חיפה
קטגוריה:שגרירי ישראל באריתריאה
קטגוריה:מועצה אזורית זבולון: אישים
קטגוריה:ישראלים שנולדו ב-1971
Amor Mal Resolvido

**Amor Mal Resolvido** (באנגלית: **Unresolved Love**, ובעברית: **אהבה שלא נפתרה**) הוא סינגל שהוקלט על ידי הצמד הברזילאי סימונה & סימריה בשיתוף הצמד הספרדי חורחה ומטהוס. הסינגל יצא לאור ב-29 ביולי 2016, כסינגל הראשון מתוך אלבום ההופעה השלישי של הצמד, *[[Live (אלבום של סימונה & סימריה)|Live]]*.

בשיאו הגיע השיר אל המקום ה-22 במצעד שמייצג את המדינה.

## רקע וכתיבה
את השיר כתבו סימונה, סימריה. השיר כשמו מדבר על אהבה שהסתבכה ובעצם לא נפתרה. מילות השיר מתארות התחלה של אהבה שעם הזמן רק מסתבכת מגרומים חיצוניים ובעצם בני הזוג לא מצליח לפתור אותה, והיא הופכת לבעיה.

## וידאו קליפ
הווידאו קליפ הנלווה שהוציא הצמד, היה בסגנון הופעה. הם לא צילמו אותו באתר צילומים כמו בכל וידאו קליפ רגיל, אלא העלו את הצמד חורחה ומטהוס באמצע הופעה אל הבמה וכל הארבעה שרו את השיר יחד. הסרטון הפך לוויראלי במהרה, וכבר ביומו הראשון ביוטיוב מונה הצפיות שלו עמד על קרוב למיליון צפיות.

נכון למרץ 2020, הווידאו קליפ צבר למעלה מ-185 מיליון צפיות, דבר אשר הופך אותו לשני הנצפה ביותר של הצמד.

## מיקומי שיא
עם יציאתו נכנס השיר אל המקום ה-22 במצעד שבברזיל.}

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה